
2025 թվականի փետրվարի 27-ի № 21-Լ

Ղեկավարվելով Հաշվեքննիչ պալատի մասին օրենքի 10-րդ հոդվածի 1-ին մասի 15-րդ կետով և Նորմատիվ իրավական ակտերի մասին օրենքի 33-րդ հոդվածի 1-ին մասի 3-րդ կետով և 3-րդ մասով` Հաշվեքննիչ պալատը

Ո Ր Ո Շ ՈՒ Մ  Է`

1. Հաշվեքննիչ պալատի 2020 թվականի մայիսի 26-ի «Հաշվեքննողների համար ներքին ծառայողական հարաբերությունների շրջանակում կիրառվող էթիկայի կանոնները հաստատելու մասին» № 94-Լ որոշման մեջ կատարել հետևյալ լրացումը և փոփոխությունը․
1) որոշման հավելվածը լրացնել հետևյալ բովանդակությամբ 37-րդ կետով՝
«37. Հաշվեքննողը պարտավոր է՝
1) պահպանել պաշտոնեական (ծառայողական) պարտականությունների կատարման ընթացքում և այդ նպատակով իրեն հայտնի դարձած տեղեկությունները (այդ թվում՝ էլեկտրոնային և ոչ էլեկտրոնային տեղեկատվական շտեմարաններից և համակարգերից ձեռբերված կամ ստացված), նման տեղեկությունների և տեղեկակիրների հետ աշխատելու՝ օրենսդրությամբ սահմանված պահանջները, ինչպես նաև այլ նպատակներով չօգտագործել, չհրապարակել կամ այլ կերպ մատչելի չդարձնել դրանք,
2) իր պաշտոնեական (ծառայողական) պարտականություններից չբխող հետազոտություններում կամ աշխատություններում չօգտագործել այնպիսի տեղեկություններ, որոնք, թեև ենթակա են հրապարակման, սակայն դեռևս չեն հրապարակվել հանրային իշխանության մարմնի կողմից:»,
2) որոշման հավելվածի Ձև 1-ի Հաշվեքննիչ պալատի հաշվեքննողների անկախության և գաղտնիության հայտարարագիր 7-րդ կետին հաջորդող պարբերությունը շարադրել հետևյալ խմբագրությամբ՝
«8․ Պարտավորվում եմ՝
1) պահպանել Հաշվեքննիչ պալատի կողմից հաստատված էթիկայի կանոններով սահմանված պահանջները, այդ թվում՝ իմ պաշտոնեական (ծառայողական) պարտականությունների կատարման ընթացքում և այդ նպատակով ինձ հայտնի դարձած տեղեկությունները (այդ թվում՝ էլեկտրոնային և ոչ էլեկտրոնային տեղեկատվական շտեմարաններից և համակարգերից ձեռբերված կամ ստացված), նման տեղեկությունների և տեղեկակիրների հետ աշխատելու՝ օրենսդրությամբ սահմանված պահանջները, ինչպես նաև այլ նպատակներով չօգտագործել, չհրապարակել կամ այլ կերպ մատչելի չդարձնել դրանք,
2) իմ պաշտոնեական (ծառայողական) պարտականություններից չբխող հետազոտություններում կամ աշխատություններում չօգտագործել ինձ հայտնի դարձած այնպիսի տեղեկություններ, որոնք, թեև ենթակա են հրապարակման, սակայն դեռևս չեն հրապարակվել համապատասխան հանրային իշխանության մարմնի կողմից:»։
2. Հաշվեքննիչ պալատի 2020 թվականի մայիսի 26-ի «Հաշվեքննիչ պալատի անդամների գործունեությանն առնչվող՝ միջազգային իրավական պրակտիկայով պայմանավորված ուղենիշային չափանիշները հաստատելու մասին» № 95-Լ որոշման մեջ կատարել հետևյալ լրացումը և փոփոխությունը․
1) որոշման հավելվածը լրացնել հետևյալ բովանդակությամբ 29-րդ կետով՝
«29. Հաշվեքննիչ պալատի անդամը պարտավոր է՝
1) պահպանել պաշտոնեական (ծառայողական) պարտականությունների կատարման ընթացքում և այդ նպատակով իրեն հայտնի դարձած տեղեկությունները (այդ թվում՝ էլեկտրոնային և ոչ էլեկտրոնային տեղեկատվական շտեմարաններից և համակարգերից ձեռբերված կամ ստացված), նման տեղեկությունների և տեղեկակիրների հետ աշխատելու՝ օրենսդրությամբ սահմանված պահանջները, ինչպես նաև այլ նպատակներով չօգտագործել, չհրապարակել կամ այլ կերպ մատչելի չդարձնել դրանք,
2) իր պաշտոնեական (ծառայողական) պարտականություններից չբխող հետազոտություններում կամ աշխատություններում չօգտագործել այնպիսի տեղեկություններ, որոնք, թեև ենթակա են հրապարակման, սակայն դեռևս չեն հրապարակվել հանրային իշխանության մարմնի կողմից:»,
2) որոշման հավելվածի Ձև 1-ի Հաշվեքննիչ պալատի անդամների անկախության և գաղտնիության հայտարարագիր 7-րդ կետին հաջորդող պարբերությունը շարադրել հետևյալ խմբագրությամբ՝
«8․ Պարտավորվում եմ՝
1) պահպանել Հաշվեքննիչ պալատի անդամի գործունեությանն առնչվող, միջազգային իրավական պրակտիկայով պայմանավորված՝ ուղենիշային չափանիշները, այդ թվում՝ իմ պաշտոնեական (ծառայողական) պարտականությունների կատարման ընթացքում և այդ նպատակով ինձ հայտնի դարձած տեղեկությունները (այդ թվում՝ էլեկտրոնային և ոչ էլեկտրոնային տեղեկատվական շտեմարաններից և համակարգերից ձեռբերված կամ ստացված), նման տեղեկությունների և տեղեկակիրների հետ աշխատելու՝ օրենսդրությամբ սահմանված պահանջները, ինչպես նաև այլ նպատակներով չօգտագործել, չհրապարակել կամ այլ կերպ մատչելի չդարձնել դրանք,
2) իմ պաշտոնեական (ծառայողական) պարտականություններից չբխող հետազոտություններում կամ աշխատություններում չօգտագործել ինձ հայտնի դարձած այնպիսի տեղեկություններ, որոնք, թեև ենթակա են հրապարակման, սակայն դեռևս չեն հրապարակվել համապատասխան հանրային իշխանության մարմնի կողմից:»։

